Bolalarni ramazon qo‘shiqlarini aytishdan qaytarish tavsiya etildi

“Islom.uz” saytining savol-javoblar bo‘limida foydalanuvchilardan biri anchadan buyon mavjud bo‘lgan an’ana — bolalarning ramazon qo‘shiqlarini aytib, pul yig‘ib yurishi to‘g‘ri-noto‘g‘riligiga qiziqdi.

“Ramazon oyida kechki paytlar yosh voyaga yetmagan bolalar uylarda ramazon qo‘shiqlarini aytib, she’rlaridan aytib pul terib yurishadi. Mana shu ish davom etgani yaxshimi yoki kattalarimiz yoshlarni bundan qaytargani yaxshimi?” — deya savol qoldirdi u.
Sayt ma’muriyati esa bunga: “Kattalarimiz yoshlarni bunday ishdan qaytargani yaxshi”, — deya qisqa va lo‘nda javob qildi.